open-index/open-wikipedia-markdown huggingface dataset:
טום פיקט

**תומאס אוגוסטוס פיקט** (באנגלית: **Thomas Augustus Pickett**; 14 באוגוסט 1906 - 7 ביוני 1980), היה עורך דין ופוליטיקאי אמריקאי שכיהן ארבע קדנציות כחבר בית הנבחרים של ארצות הברית וייצג את מחוז הקונגרס ה-7 של טקסס בין השנים 1945 ל-1952.

## ביוגרפיה
### ראשית חייו והשכלה
פיקט, שנולד בטראוויס, טקסס, ב-14 באוגוסט 1906, התגורר באיולה לפני שעבר לפלסטין, טקסס עם משפחתו, ולמד בבתי הספר הציבוריים של פלסטין, טקסס. הוא סיים את לימודיו בבית הספר התיכון ב-1923, החל ללמוד בקולג' לעסקים של קונוויי ועבד במשרד עורכי הדין של אביו במשך שנה. בין השנים 1924 ל-1928, פיקט למד באוניברסיטת טקסס באוסטין.

הוא למד משפטים והתקבל ללשכת עורכי הדין בטקסס בשנת 1929, ולאחר מכן החל לעסוק בעריכת דין בפלסטין, טקסס.

### קריירה
הוא נבחר לתובע המחוזי של מחוז אנדרסון, טקסס, בשנים 1931–1935, ולתובע המחוזי של המחוז השיפוטי השלישי של טקסס, בשנים 1935–1945. ב-1944 הוא ניצח את נשיא בית המשפט המכהן הדמוקרטי נאט פטון בפריימריז והביס את הרפובליקאי ג'. פרין ויליס בבחירות הכלליות.

#### כהונה בקונגרס
לאחר מכן הוא נבחר כדמוקרטי לקונגרס ה-79 ב-1944, נבחר מחדש ללא התנגדות לשלושת הקונגרסים הבאים, וכיהן מ-3 בינואר 1945 ועד להתפטרותו ב-30 ביוני 1952. בתקופתו בקונגרס, פיקט כיהן בוועדות העבודות הציבוריות, לענייני חיילים משוחררים ומנהלה, עם אינטרסים בפרויקטים של עבודות ציבוריות בנהר נצ'ס, אנג'לינאס וטריניטי, וההשפעות הכלכליות של ארגון מחדש של מסילות הברזל עבור חברת הרכבות אינטרנשיונל-גרייט נורת’רן במחוז אנדרסון.

#### התפטרות מהקונגרס
הוא התפטר ממושבו במהלך כהונתו כדי להיות סגן נשיא איגוד הפחם הלאומי מ-1 ביולי 1952 עד 31 במרץ 1961, וסגן נשיא איגוד מסילות הברזל האמריקאיות מ-1 באפריל 1961 עד 30 בנובמבר 1967.

### פרישה ומוות
לאחר שפרש, הוא התגורר בליסבורג, פלורידה, עד מותו שם ב-7 ביוני 1980. גופתו נשרפה ואפרו נקבר בכנסיית סנט ג'יימס האפיסקופלית.

## קישורים חיצוניים
*
* 

קטגוריה:אמריקאים ילידי טקסס
קטגוריה:עורכי דין אמריקאים במאה ה-20
קטגוריה:בוגרי אוניברסיטת טקסס באוסטין
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1906
קטגוריה:אמריקאים שנפטרו ב-1980
פיליפ אוגריניץ'

**פיליפ אוגריניץ**' (בגרמנית: **Filip Ugrinić**, בסרבית: **Филип Угринић**; נולד ב-5 בינואר 1999 בלוצרן שבשווייץ) הוא כדורגלן שווייצרי המשחק בעמדת הקשר בקבוצת ולנסיה ובנבחרת שווייץ.

## קריירת מועדונים
אוגריניץ' גדל במחלקות הנוער של קיקרס לוצרן ולוצרן. בשנת 2016 החל לשחק בקבוצה הבוגרת של לוצרן במסגרת ליגת העל השווייצרית, ובסך הכל ערך 119 הופעות ליגה במדי המועדון, בהן הבקיע ארבעה שערים.

ב-3 ביולי 2019 הושאל אוגריניץ' לאמן מליגת העל ההולנדית למשך עונת 2019/2020. ב-3 באוגוסט ערך את הופעת הבכורה שלו במועדון, בהפסד 0–1 לחרונינגן במסגרת המחזור הראשון בליגה. בסך הכל ערך 13 הופעות ליגה במהלך תקופת ההשאלה.

ב-31 במאי 2022 חתם אוגריניץ' על חוזה לארבע שנים ביאנג בויז ברן מליגת העל השווייצרית.

ב-8 באוגוסט 2025 חתם ל-5 שנים בולנסיה מהלה ליגה תמורת 4 מיליון אירו.

## קריירה בינלאומית
ב-18 בנובמבר 2023 ערך אוגריניץ' את הופעת הבכורה שלו בנבחרת שווייץ, בתיקו 1-1 נגד נבחרת קוסובו במסגרת מוקדמות יורו 2024.

## תארים
;לוצרן
* הגביע השווייצרי (1): 2020/2021

;יאנג בויז ברן
* אליפות שווייץ (2): 2022/2023, 2023/2024
* הגביע השווייצרי (1): 2022/2023

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני לוצרן
קטגוריה:כדורגלני אמן
קטגוריה:כדורגלני יאנג בויז ברן
קטגוריה:כדורגלני ולנסיה
קטגוריה:כדורגלני נבחרת שווייץ
קטגוריה:שווייצרים שנולדו ב-1999
ססאר בלקמן

**ססאר רודולפו בלקמן קמרנה** (בספרדית: **César Rodolfo Blackman Camarena**; נולד ב-2 באפריל 1998 בפנמה סיטי שבפנמה) הוא כדורגלן פנמי המשחק בעמדת המגן הימני בקבוצת סלובן ברטיסלאבה מליגת העל הסלובקית ובנבחרת פנמה.

## קריירת מועדונים
בלקמן החל את הקריירה המקצוענית שלו בקבוצת צ'ורילו מליגת העל הפנמית, במדיה ערך 43 הופעות ליגה והבקיע שער אחד. ב-6 בספטמבר 2017 חתם בדאק 1904 דונאיסקה סטרדה מליגת העל הסלובקית, ובסך הכל שיחק במועדון במשך שש עונות, בהן ערך 108 הופעות ליגה והבקיע שני שערים.

ב-1 ביולי 2023 חתם בסלובן ברטיסלאבה מליגת העל הסלובקית.

## קריירה בינלאומית
ב-23 במרץ 2019 ערך בלקמן את הופעת הבכורה שלו בנבחרת פנמה, בתיקו 1-1 נגד נבחרת ברזיל במשחק ידידות.

הוא נכלל בסגל הנבחרת לטורניר גביע הזהב 2023, בו ערך שתי הופעות, ולטורניר קופה אמריקה 2024, בו ערך שלוש הופעות, והבקיע את שער הבכורה שלו בניצחון 2-1 על נבחרת ארצות הברית במסגרת שלב הבתים.

## תארים
;סלובן ברטיסלאבה
* אליפות סלובקיה (1): 2023/2024

## קישורים חיצוניים

## הערות שוליים

קטגוריה:כדורגלנים פנמים
קטגוריה:מגני כדורגל פנמים
קטגוריה:כדורגלני דאק 1904 דונאיסקה סטרדה
קטגוריה:כדורגלני סלובן ברטיסלאבה
קטגוריה:כדורגלני נבחרת פנמה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בסלובקיה
קטגוריה:פנמים שנולדו ב-1998
סוהייב דריוש

**סוהייב דריוש** (בערבית: **صهيب دريوش**, בתעתיק מדויק: **צהיב דריוש**, בהולנדית: **Couhaib Driouech**; נולד ב-17 באפריל 2002 בהולנד) הוא כדורגלן מרוקאי-הולנדי המשחק בעמדת קשר הכנף בקבוצת פ.ס.וו. איינדהובן מליגת העל ההולנדית.

## קריירת מועדונים
דריוש גדל במחלקת הנוער של הירנפיין. ב-12 בספטמבר 2020 ערך את הופעת הבכורה שלו במועדון, בניצחון 2-0 על וילם II במסגרת המחזור הראשון בליגת העל ההולנדית לעונת 2020/2021. בסך הכל ערך חמש הופעות ליגה במדי המועדון.

ב-31 באוגוסט 2021 חתם באקסלסיור רוטרדם מליגת המשנה ההולנדית, ובהמשך העפיל עם הקבוצה לליגת העל ההולנדית. בסך הכל שיחק במועדון במשך שלוש עונות, בהן ערך 85 הופעות ליגה והבקיע 12 שערים.

ב-7 ביולי 2024 חתם על חוזה לחמש שנים בפ.ס.וו. איינדהובן מליגת העל ההולנדית. ב-4 באוגוסט ערך את הופעת הבכורה שלו במועדון, בהפסד לפיינורד במסגרת מגן יוהאן קרויף. ב-18 באוגוסט ערך את הופעת הבכורה שלו בליגה במדי המועדון, בניצחון 3-1 על הראקלס אלמלו במסגרת המחזור השני לעונת 2024/2025, ובמשחק זה הבקיע את שער הבכורה שלו במועדון.

## קריירה בינלאומית
דריוש היה חלק מסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וזכה עמה בטורניר, בו ערך שתי הופעות.

## תארים
**פ.ס.וו. איינדהובן**

* אליפות הולנד: 2024/2025
* מגן יוהאן קרויף: 2025
;נבחרת מרוקו עד גיל 23
* גביע אפריקה לאומות עד גיל 23: 2023

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני הירנפיין
קטגוריה:כדורגלני אקסלסיור רוטרדם
קטגוריה:כדורגלני פ.ס.וו. איינדהובן
קטגוריה:מרוקאים שנולדו ב-2002
קטגוריה:הולנדים שנולדו ב-2002
היד (פסל)

**היד** () הוא פסל עשוי ברונזה של הפסל הקולומביאני פרננדו בוטרו. מאז 1994, הפסל מוצג לציבור במדריד, ספרד. היד שוקלת 500 קילוגרם ועוצבה בצורה שמנמנה, שהיא מאפיין בולט של האמן.

הפסל היה אחד מעשרים ואחת תצוגות בתערוכה של עבודות בוטרו בשנת 1994. לאחר הצבעה ציבורית, הפסל "אישה עם מראה" קיבל את מרבית הקולות וניתן כמתנה לעיר על ידי האמן. גזבר מדריד, פרננדו לופס אמור, עודד חברות לרכוש יצירות נוספות ולחשוף אותן לציבור. היד נרכשה על ידי טלפוניקה באוקטובר 1994, במחיר של 70 מיליון פסטים ספרדים (כ-420,000 אירו). הגימור המט שלה הפך אותה ליותר מתאימה מאשר תצוגות אחרות להצגה קבועה בחוץ. יצירה נוספת של בוטרו, "חטיפת אירופה", הוצבה בנמל התעופה מדריד-בראחס.

באפריל 1995, טלפוניקה השאילה את הפסל לעיר והוא הוצב בשדרות קסטיאנה. העיתון אל פאיס דיווח כי מיקומו נראה כאילו הוא מצביע לעבר פסל הרכיבה של פרנסיסקו פרנקו, אשר עמד אז בכיכר סן חואן דה לה קרוז.

## קישורים חיצוניים

## הערות שוליים

קטגוריה:מדריד: מבנים
קטגוריה:פסלים (יצירות)
אופל: סיפורו של כריסטיאן

**אופל: סיפורו של כריסטיאן** הוא ספר החמישי בסדרת חמישים גוונים והשני בסדרת סיפורו של כריסטיאן.
## מידע כללי
הספר עוקב אחר עלילת הספר חמישים גוונים של אופל אך מנקודת מבטו של כריסטיאן.

בספטמבר 2016 הודיעה אי. אל. ג'יימס כי היא כותבת את הספר. הוא יצא לאור ב-28 בנובמבר 2017 בהוצאת Vintage.

המהדורה העברית של הספר יצאה לאור בשנת 2018 בהוצאת ידיעות ספרים, בתרגומה של חניתה יקיר.

## ראו גם
* חמישים גוונים של אופל
* חמישים גוונים של אופל (סרט)

## קישורים חיצוניים
* 
* אופל: סיפורו של כריסטיאן באתר הספרייה הלאומית

## הערות שוליים

קטגוריה:BDSM בספרות
קטגוריה:ספרי אי. אל. ג'יימס
מעלית הסירות נידרפינוב

**מעלית הסירות של נידרפינוב** (גרמנית: Schiffshebewerk Niederfinow) היא מעלית סירות הפועלת בגרמניה, ושוכנת על תעלת אודר-האוול ליד העיירה נידרפינוב בברנדנבורג. הפרש הגובה בין שני צידי המעלית הוא 36 מטר.

## היסטוריה
ממוזער| תמונה מתוך מבנה המעלית
ב-17 ביוני 1914 נפתחה תעלת השיט הגדולה בין ברלין לשטטין אשר על חוף הים הבלטי. כדי להתגבר על הפרש הגובה ליד נידרפינוב, נבנו ארבעה תאי שיט ושרידיהם נמצאים עדיין שם.

בשל הביקוש הגובר לשימוש בתאי השיט, נבנתה מעלית סירות, אשר מעלה או מורידה תיבה בהדחק של 1,000 טון. הבניה החלה בשנת 1927 והמעלית נחנכה ב-21 במרץ 1934. ממדיה: גובה 60 מטר, אורך 94 מטר. זמן מסע - חמש דקות לעומת המעבר דרך ארבעה תאי השיט שארך מספר שעות. 

ב-26 בינואר 1939 כבר עברו במעלית 100,000 סירות. בשנתה הראשונה נעו בה 2,832,000 טונות של כלי שיט ומטענים.

המעלית עברה שיפוץ כללי ב-1980 וכבלי ההרמה חודשו בשנים 1984/85.ממוזער|300x300 פיקסלים| מעלית הסירות נידרפינובכיום תיבת המעלית קצרה מדי לכלי שיט הנעים כשהם רתומים זה לזה (דוברות נגררות למשל) וכן, המעלית מתקרבת לקצה הקיבולת עם כ-11,000 סירות שעוברות בה בכל שנה. בשנת 1997 התקבלה החלטה לבנות מעלית חדשה וגדולה יותר באותו אתר.

מעלית נידרפינוב היא יעד תיירותי פופולרי בו מבקרים כ-500,000 איש בשנה.

## טכנולוגיה
ימין|ממוזער|223x223 פיקסלים| לוח מידע כללי
ממוזער| מסבך הפלדה של אמת המים העליונה
ממוזער| מטעני האיזון
המעלית נבנתה מ-14,000 טון של מסבך פלדה. תעלת אודר-האבל העליונה מתחברת למעלית באמת מים עם קורות פלדה במשקל 4,000 טון. תיבת המעלית שוקלת 4,290 טון כשהיא מלאה והיא תלויה על 256 כבלי פלדה המובלים על גבי גלילים שבצידם השני 192 משקלות שנועדו לאזן את התיבה. קוטר גלגלי ההנחיה של המעלית הוא 3.5 מטר.

למעלית 4 מנועי מתח ישר מבוקרים המאפשרים הנעה סימטרית באמצעות גיר פינים. לכל מנוע הספק של 55 קילוואט, וביחד 220 קילוואט.

## מעלית הסירות החדשה
בגלל הגידול המתמשך בתנועה בתעלת אודר-הבל, הוחלט ב-1997 כי יש לבנות מעלית חדשה וגדולה יותר לצד הנוכחית. עבודות העפר החלו בסתיו 2006. המעלית החדשה, אשר נבנתה על ידי חברת בילפינגר ברגר ופותחה בשיתוף עם יוהאן בונטה, נחנכה באוקטובר 2022. 

אורך התיבה 125.5 מטרים ורוחבה 15 מטרים. משקלה 2,785 טון (טרה) ו-9,800 טון במעמס מרבי. המידות הפנימיות הן  אורך ×  רוחב ×  עומק מים. עלות הבניה הייתה 520 מיליון יורו, כמעט פי שניים מהתכנון המקורי. המעלית הישנה תישאר בשימוש עד שנת 2025 לפחות.

## ראו גם
גלגל פולקרק

תא שיט

## קישורים חיצוניים
* 

* סרטון המסביר ומדגים את מעלית הסירות - באתר יוטיוב
* "ספינת התעלה התרוממה 118 רגל בחמש דקות", ספטמבר 1930, מדע פופולרי באנגלית

## הערות שוליים

קטגוריה:מעליות סירות
ליבאיא

**לִבָּאיָא** (בערבית: **لبايا**) הוא כפר שיעי בלבנון, ששייך לנפת מערב הבקאע במחוז אל-בקאע.

## מיקום וגאוגרפיה
הכפר שוכן בנפת מערב הבקאע, קרוב לגבול נפת א-נבטיה, בגובה ממוצע של 1,300 מטרים מעל פני הים, כ-6 קילומטרים דרומית למזרעת א-שמיס (مزرعة الشميس), כ-5 קילומטרים מזרחית ליוחמור.

## אטימולוגיה
לִבָּאיָא היא מילה בשפה הסורית, שפירושה: אמיצים, בעלי כוח ויכולת. בנוסף, חוקרים שביקרו באזור כתבו שהמקום נקרא כך משום שהוא היה "לב" המטרופולין שהשתרע באזור בתקופות עתיקות.

## היסטוריה
בחלקו המזרחי של הכפר ישנם שרידי מקדש רומי שסווג על ידי הארכאולוג הבריטי  כאחד מ. 

בשנת 1838, עלי סמית' ציין את אוכלוסיית ליבאיא כמתואלים.

### מלחמת חרבות ברזל
במסגרת מלחמת חרבות ברזל תקף צה"ל מטרות חזבאללה בכפר ובסביבתו.

## דמוגרפיה
בשנת 2014 היו רשומים בכפר 3,068 בוגרים בעלי זכות בחירה לפרלמנט הלבנוני, מהם כ-99.5% שיעים.

## הערות שוליים

קטגוריה:לבנון: אתרים ארכאולוגיים
קטגוריה:אל-בקאע: יישובים
כל הארץ דגלים

"**כל הארץ דגלים**" הוא שיר לכבוד יום העצמאות של מדינת ישראל שכתב רפאל ספורטה והלחין עמנואל עמירן בשנים הראשונות לאחר הקמת המדינה.

## אודות השיר
לאחר הקמת המדינה, כאשר טרם נכתבו שירים ליום העצמאות, יזם ספורטה, יחד עם המלחין עמנואל עמירן, חיבור של עשרה שירים שיצאו לאור בחוברת בשם "מנורה וענפי זית". ביניהם היה השיר, שזכה לפרסום רב, "כל הארץ דגלים".
השיר פורסם בספר "בנבל עשור", ירושלים, תשי"ח (1958), לכבוד יום העצמאות העשירי של ישראל, מאז שייך השיר לרפרטואר של שירי יום העצמאות בקרב ילדי ישראל.

## קישורים חיצוניים

* **[https://www.nli.org.il/he/items/NNL_MUSIC_AL990030216490205171/NLI כל הארץ דגלים עם רוקד גלים גלים]**, באתר הספרייה הלאומית
* מילות השיר '''כל הארץ דגלים''', באתר שירונט
* מילות השיר '''כל הארץ דגלים''', באתר זמרשת
* **[https://benyehuda.org/read/22096 כל הארץ דגלים]**, באתר פרויקט בן-יהודה
* אקורדים לשיר '''כל הארץ דגלים''', באתר Tab4U
* '''כל הארץ דגלים''' בתרגום לאנגלית, באתר Hebrew Songs
* שיר מס' 3 מתוך האלבום "שירי חג העצמאות לילדים (1973)", באתר סטריאו ומונו
* השיר '''כל הארץ דגלים''' בביצוע דליה עמיהוד, באתר יוטיוב
* השיר '''כל הארץ דגלים''' בביצוע יפה ירקוני, באתר יוטיוב
* רפאל ספורטה והוצאת 'תפוח', באתר המפרש, ספרות ילדים

## הערות שוליים

קטגוריה:שירי 1958
קטגוריה:שירי יפה ירקוני
קטגוריה:שירי דורית ראובני
קטגוריה:שירים בעברית
קטגוריה:שירים שנכתבו על ידי רפאל ספורטה
קטגוריה:שירים שהולחנו על ידי עמנואל עמירן
קטגוריה:שירי יום העצמאות
טולו ארוקודארה

**טולוולאסה "טולו" עמנואל ארוקודארה** (באנגלית: **Toluwalase "Tolu" Emmanuel Arokodare**; נולד ב-23 בנובמבר 2000 בלאגוס שבניגריה) הוא כדורגלן ניגרי המשחק בעמדת החלוץ בקבוצת וולבס ובנבחרת ניגריה.

## קריירת מועדונים
ארוקודארה גדל באקדמיות קאש, אינטרנשיונל ספורטס, פליינג ספורטס ובוקס טו בוקס FC בניגריה. בחודש יוני 2019 חתם בולמיירה מליגת העל הלטבית, במדיה ערך 32 הופעות ליגה והבקיע 22 שערים.

ב-18 בספטמבר 2020 הושאל ארוקודארה לפ.צ. קלן מהבונדסליגה למשך עונת 2020/2021. ב-26 בספטמבר ערך את הופעת הבכורה שלו במועדון, בהפסד 0–1 לארמיניה בילפלד במסגרת המחזור השני בליגה. הוא ערך עשר הופעות ליגה במהלך תקופת ההשאלה, בהן לא הבקיע אף שער.

ב-28 ביוני 2021 הושאל ארוקודארה לאמיין מליגת המשנה הצרפתית למשך עונה וחצי. הוא ערך 55 הופעות ליגה במהלך תקופת ההשאלה, בהן הבקיע 14 שערים.

ב-31 בינואר 2023 חתם ארוקודארה על חוזה לארבע שנים וחצי בראסינג גנק מליגת העל הבלגית. ב-5 בפברואר ערך את הופעת הבכורה שלו במועדון, בניצחון 2–3 על גנט במסגרת המחזור ה-24 בליגה לעונת , בו הבקיע את שער הבכורה שלו במועדון. ארוקודארה סיים כמלך השערים של הליגה הבלגית לעונת 2024/2025 ביחד עם אדריאנו ברטצ'יני מסן טרוידן.

ב-1 בספטמבר 2025 חתם בוולבס.

## נבחרת ניגריה
ב-6 ביוני 2025 כבש את שער הבכורה שלו בנבחרת במשחק ידידות נגד נבחרת רוסיה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל בלגים
קטגוריה:כדורגלני פ.צ. קלן
קטגוריה:כדורגלני אמיין
קטגוריה:כדורגלני ראסינג גנק
קטגוריה:כדורגלני וולברהמפטון וונדררס
קטגוריה:כדורגלני נבחרת ניגריה
קטגוריה:ספורטאים זרים בלטביה
קטגוריה:ספורטאים ניגרים בגרמניה
קטגוריה:ספורטאים ניגרים בצרפת
קטגוריה:ספורטאים ניגרים בבלגיה
קטגוריה:ספורטאים ניגרים באנגליה
קטגוריה:ניגרים שנולדו ב-2000
חוות הרוח גאנסו

**חוות הרוח גאנסו** (בסינית: **甘肃酒泉风电基地**; בפיניין: **Gānsù jiǔquán fēngdiàn jīdì**) היא קבוצה של חוות רוח גדולות במערב מחוז גאנסו בסין. פרויקט חוות הרוח של גאנסו ממוקם באזורים מדבריים ליד העיר  בשני יישובים של גואג'ואו וגם ליד העיר יוּמן, בצפון-מערב מחוז גאנסו, אשר בו שפע של רוחות. בשנת 2015 המתחם פעל בפחות מ-40% ניצול של 8 GW הנוכחיים בהספק מתוכנן של 20 GW. בשנת 2017 קו התמסורת HVDC באורך של 2,383 ק"מ מג'יוצ'ו'אן לחונאן, נכנס לשירות והוא המחבר את המתחם המרוחק לרשת האזורית של חונאן המאפשר ניצול מלא של יכולת הייצור שלו. לאחר 4 שנים של עיכובים, הושלם השלב האחרון של הבנייה, והביא את כושר הייצור הכולל ל-10GW. זוהי למעשה חוות הרוח הגדולה בעולם.

## קישורים חיצוניים

## הערות שוליים

קטגוריה:גאנסו
קטגוריה:חוות רוח
קטגוריה:הרפובליקה העממית של סין: מדע וטכנולוגיה
קטגוריה:הרפובליקה העממית של סין: מבנים
קטגוריה:הרפובליקה העממית של סין: אנרגיה
איפי ללב שבור

"**איפי ללב שבור**" הוא המיני-אלבום השני של הזמרת הישראלית אגם בוחבוט. את האלבום הוציאה ב-20 באוגוסט 2024 לאור חברת התקליטים גאגא מיוזיק. קודם ליציאתו לא פורסם אף סינגל מסחרי לקידומו.

## שירים
המיני-אלבום מונה שש רצועות ואורכו עומד על 17 דקות ו-12 שניות. "לא סובלת אותך" מתאר את כאב מפרידה מאהוב שברח והותיר את הדוברת לבד עם זיכרונות כואבים, אכזבה מחלומות שנגוזו, ותחושת אובדן חזקה. השיר השני, "שלוש בלילה", עוסק בקשר עמוק ואינטימי בין שני אנשים, כשהאחד עזב והשני מתקשה להמשיך בלעדיו. הדוברת מתמודדת עם האובדן, ונוסעת בלילה כדי להתרפא רגשית. "הזיות" מבטא כאב עמוק על פרידה קשה מקשר שבו האהבה נגמרה והותירה רק זיכרונות מרירים. הדוברת מתארת איך החלומות והתשוקות הלכו לאיבוד, תוך שהיא נאבקת שלא להיזכר במה שהיה ולהתקדם לעתיד.

הרצועה הרביעית, "לא אסלח לך", מתארת כמיהה עמוקה של הדוברת לנוכחותו של אהובה, שנעדר מחייה. היא נאבקת עם תחושת בדידות וריקנות, מחפשת אותו בחלומות ובחיי היומיום, תוך שהיא מחכה שיחזור ויציל אותה מהמצב הנפשי הקשה בו היא שרויה. "זה יגמר בנשיקות" עוסק סביב מערכת יחסים מורכבת ורווית טעויות, בה חשה המבצעת אכזבה מהאינטימיות בינה לבין בן-זוגה, שנותרה ריקה ממשמעות. על-אף החיבור הרגשי שעדיין מורגש בין השניים, היא יודעת שהקשר מזיק ומבקשת שלא להיכנע לפיתוי, בידיעה שזה יוביל שוב לאותן טעויות. הרצועה האחרונה, "לעולם לא תדע", מבטאת תחושת חרטה על סיום מערכת יחסים כואבת, בה בוחבוט עזבה כאשר עוד הייתה אהבה בין השניים. היא מבקשת סליחה על מעשיה, ומודה על השיעור הכואב שקיבלה בעקבות הפרידה. למרות הכאב, היא מבינה שהכול משתנה, גם האהבה שחלפה.

## עטיפה
הדימוי הוויזואלי של העטיפה משקף היטב את שם האלבום, שכן הפרחים שצומחים מתוך עינה של בוחבוט מסמלים את הכאב הרגשי שמתחבר ליופי ולטבע. המסר של "איפי ללב שבור" מתייחס לשברון הלב, כשהשירים באלבום עוסקים ברגשות עזים ופרידות, וכל זאת מקבל ביטוי חזותי דרך שילוב של עדינות וארשת פניה העצובה של התמונה.

הבחירה בשימוש בפרחים – סמל ליופי טבעי ולצמיחה – יחד עם הביטוי של עצב דרך הכיתוב שמתחת לעין, מעניקה לעטיפה אווירה פיוטית ואינטימית. בוחבוט מצליחה להעביר כאן את התחושות המורכבות של אהבה ושברון לב, שעוטפות את נושאיה במיני-אלבום.

## רשימת רצועות

## קישורים חיצוניים

## הערות שוליים

קטגוריה:אלבומי אגם בוחבוט
קטגוריה:מיני-אלבומים בעברית
קטגוריה:אלבומים שהופקו על ידי גיא דאן
כחל (כשרות)

**כחל** הוא כינוי תלמודי לעטין של בהמה, בדרך כלל של פרה. זהו איבר בעל חשיבות הלכתית מיוחדת בדיני כשרות. בתלמוד נידון הכחל מבחינה כשרותית מחמת איסור בשר בחלב - העטין מכיל חלב, אך הוא עצמו חלק מבשר הבהמה.

## הכשרת הכחל
מן התורה, חלב של בהמה שחוטה לא נחשב חלבי לעניין איסור בשר בחלב. אך חכמים גזרו גם על חלב שחוטה שאסור לאוכלו יחד עם בשר. לאור זה דנו חכמי המשנה והתלמוד כיצד ניתן להכשיר את הכחל.

### דעת הראשונים
למסקנה נחלקו הראשונים בפרטי הדין:
* **דעת המחמירים** - יש לחלק בין צלייה לבישול. **אם מבשלים את הכחל בפני עצמו:** לכתחילה צריך לקרוע אותו שתי וערב ולטוח אותו בכותל. ובדיעבד אם לא קרע, הכחל נאסר מחמת החלב שבו.נחלקו לשיטה זו אם מותר לכתחילה לבשל את הכחל יחד עם בשר. אך מוסכם שבדיעבד אם קרעו שתי וערב וטחו בכותל, התבשיל מותר. **אם צולים את הכחל:** לכתחילה צריך לקרוע שתי וערב אך אין צריך לטוח אותו בכותל. ויש אומרים שלדעה זו מספיק לקרוע מעט. ובדיעבד שלא קרעו בכלל, מותר. 
* **דעת המקילים** - אין הבדל בין צליה לבישול. אלא אם מבשל את הכחל בפני עצמו, צריך לקרוע מעט, ובדיעבד שלא קרע, מותר. אך אם מבשל את הכחל יחד עם בשר, לכתחילה צריך שתי וערב וטיחה בכותל, ובדיעבד, אם לא קרע כלל, צריך ששים כנגד הכחל, ואז התבשיל מותר, והכחל נשאר באיסורו.
* **דעה אמצעית** - לכתחילה, לבישול צריך קריעה שתי וערך וטיחה בכותל. לצלייה, לרי"ף, מותר לכתחילה בלי שום קריעה, ולרמב"ם צריך לכתחילה קריעה כל שהיא. בדיעבד אם לא קרע בכלל, בין בצלי בין בבישול בפני עצמו - מותר. ואם בישל עם בשר, צריך ששים כנגד הכחל, ואז התבשיל מותר והכחל נותר באיסורו.
### פסיקת ההלכה
הרב יוסף קארו בשולחן ערוך פסק כדעה האמצעית, אך כתב שהמנהג כשיטת המחמירים, שלא לבשל כחל יחד עם בשר כלל. הרמ"א הוסיף שבדיעבד במקום הפסד מרובה, אם בישל כחל עם בשר יש להקל. עוד הוסיף הרמ"א, שהמנהג שלא לבשל או לטגן כחל כל עיקר, אלא רק צולים את הכחל.
## כחל שנפל לתבשיל בשר
כחל שלא הכשירוהו שנפל לתבשיל של בשר, אוסר את התבשיל אם אין פי חמשים ותשע כנגד הכחל. אך הכחל עצמו מצטרף למניין ההיתר ולכן מספיק פי חמשים ותשע (ולא פי ששים). בטעם הדבר, ביארו הראשונים, שהואיל והכחל מצד עצמו הוא בשר והוא נאסר רק מפני החלב המועט שבו, הוא מצטרף למניין ההיתר. עוד ביארו שהואיל ואיסור כחל הוא מדרבנן בלבד, היקלו לצרפו למניין ההיתר.

אף שהכחל מצטרף למניין ההיתר, הוא נשאר באיסורו. בטעם הדבר, יש שביארו שהכחל נאסר מחמת החלב שבגומות שלו. ואף שבגמר הבישול כל החלב נפלט מהכחל, חוששים שמא יבוא לאוכלו לפני גמר בישולו. ויש שביארו שהוא משום מראית העין, שמא יבואו להתיר בעקבות זאת גם איסור שניתן לזהות אותו שהתבשל בתבשיל היתר והיה בו פי ששים.

## הערות שוליים

קטגוריה:כשרות
קטגוריה:מושגים ביהדות
קטגוריה:הלכה
קטגוריה:בשר בחלב
בן אדם (שיר של אודיה)

"**בן אדם**" הוא סינגל שהוקלט על ידי הזמרת אודיה. את השיר הוציאה ב-20 באוגוסט 2024 לאור, יחד עם שני סינגלים נוספים בשם "לילה טוב" ו"עובד בכפר", חברת התקליטים הליקון ארומה מיוזיק, כחלק מאלבום האולפן השלישי של אודיה, "ילדה של אמונה".

## רקע וכתיבה
"בן אדם" נכתב על ידי אודיה, צליל קליפי, אלמוג קריאף ונדב אהרוני, שגם הפיק אותו מוזיקלית בהתאם ללחן מן המקורות. השיר מתאר חוויה אישית ורגשית של התמודדות עם חיים מלאי כאב ותסכול, תוך שימוש בדימויי חומרים ממכרים, כמו משקאות אלכוהוליים וכדורים פסיכיאטריים. הדוברת מביעה תחושת אובדן נפש ותחושת ריקנות ("אם מישהו מוצא פה נפש תחזירו אותה לכאן"). ישנה התמקדות ברצון לברוח מהמציאות ולעבור את הלילה עד לזריחת השמש. כל הלהיטים, או ההצלחות בעולם החומרי, מתוארים כעצובים, וכל ניסיון למצוא משמעות בכסף מתברר כחסר ערך כי "כולנו על הרצף" – כלומר כולנו מתמודדים עם אותם קשיים רגשיים.

הבית שמצטט פסוקים מהמקורות ("בֶּן אָדָם מַה לְּךָ נִרְדָּם") מתייחס לפיוט שנאמר בסליחות, והוא קריאה לבני האדם להתעורר ולהתפלל לפני אלוהים. ההשוואה בין העולם החומרי של השיר לבין המסר הדתי מדגישה את הקונפליקט הפנימי של הדוברת בין עולם של חיפוש אחר ריגושים חומריים לבין משמעות רוחנית ותשובה פנימית. הדוברת מתחברת לדמותו של רבי נחמן, שמבטיח שאין ייאוש בעולם, ומביעה תקווה של קבלה עצמית ("עושה עם עצמי שלום") ואמונה שמה שעתיד להגיע, יגיע. השימוש בפסוקים מהתפילות מדגיש את המתח בין ייאוש לתקווה ומציע שבאמצעות חיבור לעולם הרוחני ניתן למצוא נחמה.

### עטיפה
בעטיפה מופיע ספר פתוח עם עמודי טקסט שעוצבו בצבעי מים בגוונים של ורוד, כחול, צהוב וסגול, שמכסים חלק מהדפים בצורה מופשטת. על העמוד הימני כתוב שם השיר, "בן אדם", באותיות שחורות מודגשות וגדולות על גבי רקע צבעוני ומעוטר בסמלים יהודיים עדינים, כמו מגני דוד ודוגמאות גאומטריות שונות.

העמוד השמאלי כולל את הפיוט "בן אדם מה לך נרדם" שמוכר מאמירת הסליחות ביהדות. הכיתוב מופיע בפונט מסורתי שמזכיר כתב יד ספרדי עתיק, המדגיש את ההקשר הרוחני והדתי של התמונה. העיצוב הכללי משלב בין קדושה לתחושה של יצירתיות עכשווית.

## הצלחה מסחרית
"בן אדם" יצא לרגל קידום אלבומה השלישי של אודיה, "ילדה של אמונה", יחד עם שני סינגלים נוספים בשם "לילה טוב" ו"עובד בכפר". הוא הגיע למקום הראשון במצעד השבועי של מדיה פורסט, במצעד ההיטליסט של "מאקו" ובמצעד השבועי של גלגלצ.

## מיקומי שיא

### מצעדי סוף שנה

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי נדב אהרוני
קטגוריה:שירים שנכתבו על ידי צליל קליפי
קטגוריה:שירים שהופקו על ידי נדב אהרוני
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים בהוצאת הליקון ארומה מיוזיק
מאיה בכובסקי

**מאיה בכובסקי** (נולדה ב-13 באוגוסט 1988) היא שחקנית ישראלית.

זוכת פרס השחקנית בפסטיבל חיפה הבינלאומי להצגות ילדים לשנת 2014.

## ביוגרפיה
נולדה וגדלה בקריית ביאליק. בכובסקי למדה בילדותה ריקוד והשתתפה בפסטיבלים שונים. את לימודי התיכון סיימה באורט ביאליק.

ב-2009 סיימה מכינה למשחק בבית הספר למשחק של יורם לוינשטיין בו למדה לאחר מכן במשך 3 שנים. היא בוגרת מחזור 2013.
היא למדה גם בסדנאות משחק של ששי סמוכה, משחק מול מצלמה בהנחיית רני בלייר וניתוח טקסט דרמטי של איה קפלן.

במהלך לימודי המשחק, השתתפה בתפקיד אורח בסדרה השועלים ב-2010 וב-2015 בסדרת הילדים "הבאגיס" ב-HOT.

ב-2017 גילמה את התפקיד הראשי של מיכל בסדרת הטלוויזיה אחותי קפצה כיתה במשך שלוש עונות. בכובסקי הייתה מועמדת לפרס השחקנית הטובה ביותר בסדרה לילדים ונוער בתחרות פרסי הטלוויזיה.

שנתיים לאחר מכן השתתפה בהאוצר שלנו בתפקיד נעמי.

החל משנת 2024 מגלמת את התפקיד הראשי "שלמוצי דנגור" בסדרה סטודיו אמציה המשודרת בכאן חינוכית.

### תיאטרון
בכובסקי היא שחקנית תיאטרון שהשתתפה בהצגות רבות.

ב-2012 השתתפה במחזמר "המצעד" בתפקיד "מונטין" שביים משה קפטן שעלה בתיאטרון הקאמרי ובפסטיבל ישראל.

כמו כן, השתתפה בהצגת חנוכה "עולם האש והמים" בקרקס פלורנטין שביים אייל רוזלס, המחזמר "שבלול" בתיאטרון הקיבוץ המבוסס על שירי שלום חנוך ואריק איינשטיין ובהצגה "עובד בשביל שניים" בבית ליסין.

בשנת 2014 השתתפה בהצגה "נובח על הירח" בתפקיד "ליידי" שהופיע בפסטיבל חיפה להצגות ילדים, תפקיד שזיכה אותה בפרס השחקנית בפסטיבל.

ב-2018 גילמה את התפקידים "אריאן" בהצגה "לצאת מהארון" ואת "מירי" בהצגה "הסודות" בתיאטרון בית ליסין.

ב-2020 שיחקה בהצגה "הבמאי, העוזרת וזאת עם הפלפל" בתפקיד שירי.

## קישורים חיצוניים

* מאיה בכובסקי באתר שח"ם – ארגון השחקנים והשחקניות בישראל
*מאיה בכובסקי באתר של איילה ברק
*חגית פורטל, "אותנטיות היא שם המשחק", MEKO-ME מגזין מקומי, 5 ביולי 2019

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1988
דייוויד ג'יימסון

**דייוויד ג'יימסון** (באנגלית: **David Jameson**; ) היה פוליטיקאי אמריקאי מווירג'יניה, שכיהן בתקופות מסוימות כחבר הסנאט של מדינתו, ובשבוע האחרון של נובמבר 1781 כמושל וירג'יניה בפועל.
## ביוגרפיה
דייוויד ג'יימסון נולד במחוז אסקס שבמושבת וירג'יניה. הוא למד בקולג' ניו ג'רזי (כיום אוניברסיטת פרינסטון).

הוא היה סוחר וממציא בולט בעיר יורקטאון. בשנים 1776–1777 הוא כיהן כחבר הסנאט של וירג'יניה, במהלך מלחמת העצמאות של ארצות הברית, ושירת במועצת המושל של מושל המדינה הראשון פטריק הנרי. מ-22 בנובמבר ועד 1 בדצמבר 1781 כיהן ג'יימסון כמושל וירג'יניה בפועל לאחר תום כהונתו של תומאס נלסון הבן ועד השבעתו של בנג'מין הריסון החמישי שנבחר בבחירות.

ב-1783 נבחר ג'יימסון שוב לסנאט של וירג'יניה.

## חיים אישיים
ג'יימסון היה נשוי למילדרד סמית'. לשניים לא נולדו ילדים. נפטר ב-10 ביולי 1793.

## קישורים חיצוניים
* דייוויד ג'יימסון באתר אגודת המושלים הלאומית 
* דייוויד ג'יימסון באתר The Political Graveyard 

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:חברי האספה הכללית של וירג'יניה
קטגוריה:בוגרי אוניברסיטת פרינסטון
קטגוריה:אמריקאים ממוצא סקוטי
קטגוריה:אמריקאים שנולדו ב-1723
קטגוריה:אמריקאים שנפטרו ב-1793
תומאש היבשמן

**תומאש היבשמן** (בצ'כית: **Tomáš Hübschman**; נולד ב-4 בספטמבר 1981) הוא כדורגלן עבר צ'כי ששיחק בעמדת הבלם.

## קריירת מועדונים
היבשמן התחיל את הקריירה שלו בקבוצת הילדים של ספרטה פראג כבר בגיל 5 והמשיך בכל קבוצות הגיל של המועדון עד שהגיל 17 חתם על חוזה מקצועי בקבוצה הבוגרת. בשנת  הושאל לזלין. בעונת  הושאל לפ.ק. יבלונץ ובסיום העונה חזר לספרטה. בעונת  היה שותף להעפלה של ספרטה לשמינית גמר ליגת האלופות.

בקיץ  חתם בשחטאר דונצק מליגת העל האוקראינית תמורת 3 מיליון אירו. היבשמן היה שותף לזכייה של המועדון 8 פעמים באליפות, 5 סופר קאפ, 4 גביעים ופעם אחת בגביע אופ"א בעונת 2008/2009.

ביולי  חתם על חוזה לשלוש שנים בפ.ק. יבלונץ אליה הגיע כשחקן חופשי. ב-5 באפריל 2023 הבקיע בתיקו 1-1 נגד פ.צ. סלובצ'קו והפך לכובש המבוגר בהיסטוריה של ליגת העל הצ'כית כאשר הוא בן 41, 7 חודשים ויום.

ב-18 ביוני 2024 הודיע על פרישה מכדורגל.

## קריירה בינלאומית
היבשמן שיחק בצעירותו בנבחרות הצעירות של צ'כיה והשתתף בגביע העולם בכדורגל עד גיל 20 בשנת  ובאליפות אירופה בכדורגל עד גיל 21 בשנת .

ב-18 בנובמבר 2001 היבשמן ערך את הופעת הבכורה שלו בנבחרת הבוגרת בהפסד 1-0 ל. ב-11 באוקטובר 2013 הבקיע את שערו היחיד בנבחרת בניצחון 1-4 נגד .

השתתף עם הנבחרת ביורו 2004 ויורו 2012.

## תארים
; ספרטה פראג
*ליגת העל הצ'כית: , 
*הגביע הצ'כי: 

; שחטאר דונצק
*ליגת העל האוקראינית: , , , , , , , 
*הגביע האוקראיני: , , , 
*הסופר קאפ האוקראיני: , , , , 
*גביע אופ"א: 2008/2009

; אישיים
*דמות העונה בליגת העל הצ'כית: 

## קישורים חיצוניים

קטגוריה:כדורגלנים צ'כים
קטגוריה:בלמי כדורגל צ'כים
קטגוריה:קשרי כדורגל צ'כים
קטגוריה:פראג: כדורגלנים
קטגוריה:כדורגלני זלין
קטגוריה:כדורגלני ספרטה פראג
קטגוריה:כדורגלני שחטאר דונצק
קטגוריה:כדורגלני פ.ק. יבלונץ
קטגוריה:כדורגלני נבחרת צ'כיה
קטגוריה:ספורטאים זרים באוקראינה
קטגוריה:כדורגלני יורו 2004
קטגוריה:כדורגלני יורו 2012
קטגוריה:צ'כים שנולדו ב-1981
כביש 4578

**כביש 4578** הוא כביש ביהודה ושומרון, בתחומי המועצה האזורית מטה בנימין, המחבר את כביש 60 עם כביש 466. על כביש זה שוכנים היישובים מגרון, כוכב יעקב, תל ציון ופסגות.

## תוואי הכביש
הכביש נמתח לאורך של כ-9.5 קילומטרים, החל מצומת "מעבר מכמש" שבו מתחבר הכביש במעגל תנועה לכביש 60 (סמוך למוח'מאס ולאזור התעשייה שער בנימין), ועד לכביש 466 המוביל לרמאללה ובית אל.

סמוך לצומת מעבר מכמש ישנה תחנת דלק ובסמוך לה תחנת אוטובוס וטרמפיאדה מרכזית ליישובי בנימין ושומרון.

סמוך לכניסה לכוכב יעקב הוקמה נקודת תצפית ובור טבילה בשם "מצפה אליהו" על שם הרב מרדכי אליהו.

קטע בן 8 ק"מ המוביל מכוכב יעקב לפסגות נפרץ על ידי מועצה אזורית מטה בנימין ב־1994, בלי שקיבלה את האישורים הדרושים מהרשויות המוסמכות. במאי 1994 הוציא המנהל האזרחי צו הפסקת עבודות בעקבות תלונה שהגישה עיריית אל-בירה.

בספטמבר 1994 הורה אלוף פיקוד המרכז אילן בירן להתחיל בעבודת מטה לצורך סלילת ציר פסגות-כוכב יעקב. בתחילת דצמבר 1994 אישר ראש הממשלה ושר הביטחון יצחק רבין את סלילתו של הכביש, ובעקבות כך הוציא אלוף הפיקוד צו תפיסה המורה על תפיסת הקרקעות הנחוצות לסלילת הכביש.

תוואי הכביש שנפרץ היה שונה מן התוואי המופיע בצו התפיסה, ובחלקים מסוימים המדובר בחריגה של מאות מטרים לאורך של כמעט שני ק"מ. באפריל 1995 הגישו עיריית אל-בירה ואחרים עתירה לבג"ץ בדרישה לבטל את צו תפיסת המקרקעין ולהפסיק את סלילת הכביש, בין היתר על רקע החריגות מהתוואי שהוגדר בצו.

הסלילה נעצרה במאי 1995 בעקבות הסטיה מן התוואי המאושר בצו.

כ-4 קילומטרים מתחילת הכביש, בין היישובים כוכב יעקב ופסגות, חוצה הכביש בפיתול חד את ערוצו של ואדי אל-עין (מיובלי נחל מכמש). בנקודה זו חולף הכביש על יד מתקן טיהור שפכים (מט"ש) פלסטיני, המטפל בשפכי רמאללה, אל-בירה וההתנחלויות הסמוכות. על יד המט"ש ממוקם מוצב פילבוקס צה"לי החולש על הסביבה.

### דרך עמק פסגות
קטע הכביש שבין פסגות לכביש 466 מכונה "ציר הזבל" על שם מטמנת האשפה הפלסטינית השוכנת בדרומו, או "דרך התות" על שם מעיין עין תות המצוי בצפונואו "ציר בית-אל - פסגות" וכן, גם "דרך עמק פסגות". קטע כביש זה חוצה את אפיק ואדי שיבן ומקביל לו בחלקו. בעת ריבוי משקעים מוצף הכביש לפעמים, ונסגר לתנועה באמצעות שערים המצויים בשני קצותיו.

מטרתה המוצהרת של סלילת קטע זה הייתה כדי לאפשר תחזוקה של קו חשמל העובר בו, אך נטען כי לסלילתו הייתה גם מטרה אידאולוגית ביוזמתו של פנחס ולרשטיין, כדי למנוע התפשטות של רמאללה ואל-בירה לכיוון מזרח. בהתאם לכך, שימש בתחילה רק לרכבי ביטחון ותחזוקה, אך כיום הוא פתוח לתנועת כלל כלי הרכב.

הדרך ממוקמת צפונית-מזרחית לעיר רמאללה. הכביש נסלל עקב הצורך לחיבור בין אזור בית אל לאזור פסגות.

בצד כביש זה, בסמוך לצומת המוביל לאזור בית אל (על כביש 466), ישנה חניית עפר בסמוך למעיין שנקרא "עין שיבן" ומכונה גם בשם עין תות (בנימין).

כביש זה משרת בעיקר את תושבי בית אל, פסגות והסביבה.

בסמוך לכביש נמצאת מטמנה פלסטינית גדולה וחנייה של משאיות פינוי אשפה, ומכאן הכינוי "ציר הזבל".

בעבר הכביש נועד רק לנסיעה של רכב ביטחון, אך כיום גם כלי רכב פרטיים נוסעים בו.

כביש זה היווה נתיב מילוט בכמה פעילויות טרור, כגון פיגוע הירי בגבעת אסף ב-2018

## צמתים לאורך הכביש

## הערות שוליים

קטגוריה:יהודה ושומרון: תחבורה
קטגוריה:ישראל: כבישים
קטגוריה:בנימין: תחבורה
קטגוריה:כוכב יעקב
קטגוריה:פסגות (יישוב)
Live in Rio

***Live in Rio*** הוא אלבום הווידאו החמישי של להקת הרוק הבריטית קווין, אשר יצא לאור ב-13 במאי 1985. האלבום הוקלט במהלך שתי הופעות שקיימה הלהקה בעיר הרוק, ריו דה ז'ניירו, ברזיל ב-11 ו-18 בינואר 1985 במסגרת פסטיבל המוזיקה רוק בריו. הקלטות המופעים עברו עריכה אגרסיבית, מאחר שהאלבום מכיל 16 שירים בלבד (כאשר בהופעה הראשונה ביצעה הלהקה 26 שירים, ובשנייה ביצעה 28 שירים).

## רשימת השמעה

## רשימות השירים המלאות מתוך הופעות הלהקה בפסטיבל
### 11 בינואר 1985

### 18 בינואר 1985

## הערות שוליים

קטגוריה:אלבומי קווין
קטגוריה:אלבומי וידאו באנגלית
קטגוריה:אלבומי וידאו
קטגוריה:אלבומים באנגלית
לב שביר

"**לב שביר**" הוא סינגל שהוקלט על ידי הזמרים הישראלים עדן חסון וששון איפרם שאולוב. את השיר הוציאה ב-12 בספטמבר 2024 לאור חברות התקליטים שרית הפקות ואבי גואטה הפקות כסינגל שלא מתוך אלבום אולפן.

## רקע וכתיבה
"לב שביר" נכתב, הולחן והופק על ידי תמר יהלומי ויונתן קלימי. השיר מתאר מערכת יחסים מורכבת שמלאה בפרידות ושיקומים חוזרים ונשנים. הדובר מנסה להבין מדוע האישה שאיתו ממשיכה להישאר עמו, אף על פי שהקשר ביניהם נגמר פעמים רבות, ומציין את הקושי לחיות אחרת בתוך הבדידות של תל אביב-יפו. השיר מבטא את תחושת השבירות והייאוש של שני הצדדים, כשהם נמשכים אחד לשני אך לא מצליחים לקיים מערכת יחסים בריאה ומספקת. הכאב והכמיהה לשקט ניכרים במילים, והדובר מרגיש כי מערכת היחסים הזו סוחפת אותו למקומות קשים, אך הוא עדיין מתקשה לוותר עליה.

במישור הרגשי, הדובר מביע תחושת אשמה ופחד מהאפשרות שהקשר ביניהם יסתיים סופית והאישה תבחר על פניו מישהו אחר. הוא מדמיין את עצמו כאדם שבור, אך עם זאת, הוא ממשיך להצהיר על אהבתו אליה. המשפט "כי בסוף כל לב שביר" חוזר לאורך השיר ומדגיש את הרגישות והשבריריות של הלבבות המעורבים בקשר, כשהם ממשיכים להישבר, אך גם נמשכים זה לזה.

### עטיפה
העטיפה מציגה את שאולוב וחסון יושבים זה לצד זה ומנגנים בגיטרות, בלבוש אלגנטי בשחור-לבן. שאולוב, שמשמאל, לבוש בחליפה כהה עם חולצה לבנה ומשעין את הגיטרה על ברכו תוך כדי נגינה. חסון, מימין, לובש חולצה כהה ופתוחה ומנגן גם כן בגיטרה. התמונה עצמה בשחור-לבן, ומעניקה לה אווירה פשוטה, אך עמוקה ומלנכולית.

בפינה העליונה של התמונה מופיע שם השיר "לב שביר" באדום. מימין מופיעים שמות האמנים המבצעים, "עדן חסון x ששון שאולוב", בכתב יד לבן.

## הצלחה מסחרית
"לב שביר" הוא שיתוף הפעולה הראשון בין חסון לשאולוב. הוא הגיע בשיאו למקום השני במצעד השבועי של מדיה פורסט. נכון לספטמבר 2025 לשיר יש למעלה מ-2.7 מיליון צפיות ביוטיוב.

## מיקומי שיא

## הערות שוליים

קטגוריה:שירי עדן חסון
קטגוריה:שירי ששון איפרם שאולוב
קטגוריה:דואטים
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים על כאב לב
קטגוריה:סינגלים בהוצאת שרית הפקות
The 25th Anniversary of Christina Aguilera (Spotify Anniversaries Live)

***The 25th Anniversary of Christina Aguilera (Spotify Anniversaries Live)*** הוא המיני-אלבום זמרת-יוצרת האמריקאית כריסטינה אגילרה. המיני-אלבום יצא לאור ב-23 בספטמבר 2024, על ידי חברות התקליטים Three Wishes ו-5020 רקורדס. אלבום זה נוצר לרגל יום השנה ה-25 של צאת האלבום *[[Christina Aguilera]]*.

## רקע והכרזה
בספטמבר 2024, אגילרה הודיעה שהיא תוציא ספיישל "Spotify Anniversaries" לרגל יום השנה ה-25 לאלבום הבכורה שלה. הספיישל יצא לאור כמיני-אלבום לייב בספוטיפיי ב-23 בספטמבר ובו השתתפו משין גאן קלי וסברינה קרפנטר לצד "גרסאות מחודשות בשידור חי באולפן" של שירים מאלבום הבכורה שלה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי כריסטינה אגילרה
קטגוריה:מיני-אלבומים באנגלית
עלי כרכי

**עלי כּרכּי** (בערבית: **علي كركي**; 10 במאי 1962 או 25 בפברואר 1967 – 27 בספטמבר 2024; לעיתים נכתב **עלי קארקי**) היה מפקד החזית הדרומית של ארגון הטרור חזבאללה. לאחר ההתנקשות באבראהים עקיל נחשב לשלישי בחשיבותו בחזבאללה, כאשר ירש אותו יחד עם טלאל חמיה בפיקוד על מערך המבצעים ובהובלת המערכה נגד ישראל בזירת לבנון במלחמת חרבות ברזל. נהרג ב-27 בספטמבר 2024 במהלך מבצע סדר חדש.

## ביוגרפיה
עלי כרכי נולד ב־1967 בכפר עין בוסוואר במחוז א-נבטיה שבדרום לבנון. הוא למד באוניברסיטה בלבנון ולאחר מכן הצטרף לשורות ארגון הטרור "חזבאללה" במהלך מלחמת האזרחים בלבנון והיה ממייסדיו. על פי חזבאללה הוא היה מהמפקדים על הקרבות בבירות נגד ישראל במלחמת לבנון הראשונה ולאחריה הוא תכנן ופיקד על מבצעים ופיגועי התאבדות של חזבאללה נגד צה"ל, כולל אסון צור הראשון. לאחר נסיגת צה"ל לרצועת הביטחון ב-1985 הוא הקים התארגנויות של חזבאללה באזור הגבול. עד 1996 היה אחראי על אזור דרום לבנון, ותכנן ופיקד על מבצעים רבים של חזבאללה בזמן המערכה ברצועת הביטחון עד לנסיגת צה"ל מלבנון, בין היתר שימש כמפקד במבצע דין וחשבון ובמבצע ענבי זעם. מאז הוא מילא תפקיד במספר עימותים צבאיים עם ישראל, לרבות במלחמת לבנון השנייה. כרכי תכנן ופיקד על פעולות נגד קבוצות תכפיריות. מאז 2008 שימש כיועץ צבאי למזכ"ל הארגון חסן נסראללה. הוא פיקד על חזית הדרום של הארגון, שכוללת את היחידות המרחביות נַסר, עזיז ובַּדר, כולל במלחמת חרבות ברזל.

כרכי היה חבר במועצת השורא המרכזית וכן במועצת הג'יהאד, המפקדה העליונה של חזבאללה, מאז הקמתה. הוא נחשב לארכיטקט של האסטרטגיות הצבאיות של חזבאללה, שכן הוא פיתח את יכולות הלחימה של הארגון, כולל שימוש בנשק מתקדם וטקטיקות לוחמה שונות. לכרכי היו קשרים הדוקים עם איראן, והוא נחשב לחלק מרשת רחבה של שיתוף פעולה בין חזבאללה למעצמות אזוריות אחרות ב"ציר ההתנגדות".

בשנת 2019 הטילה מחלקת האוצר של ארצות הברית סנקציות על כרכי, מוחמד חיידר אבראהים עקיל ופואד שוכר, עקב פעילות הטרור שלהם במסגרת הארגון, וכרכי הוכנס לרשימה של מחבלים עולמיים שהוכרזו באופן מיוחד בארצות הברית.

### במלחמת חרבות ברזל
בפברואר 2024 ניסתה ישראל להתנקש בחייו בהפצצת מכונית בעיר א-נבטיה, אך הוא לא היה במכונית היעד. לאחר ההתנקשות בפואד שוכר ובאבראהים עקיל, ירשו את מקומם כרכי וטלאל חמיה.

ב-23 בספטמבר 2024 ניסה חיל האוויר הישראלי להרוג אותו בסיכול ממוקד כשהיה בדירה באזור ביר אל-עבד ברובע הדאחייה בביירות, אך לפי דיווחים לבנוניים, הוא נפצע ולא נהרג. חזבאללה טען כי כרכי חי. עוד דווח כי התקיפה כוונה אל אחת הקומות בבניין, מעל הקרקע, שם סברו שכרכי נמצא. כדי לצמצם את היקף הנזק מסביב ולמעט בנפגעים בלתי מעורבים, מטוסי קרב הטילו מספר חימושים קטנים יחסית, שפגעו באופן ממוקד באותה קומה, מבלי להקריס את הבניין כולו.

ב-27 בספטמבר 2024 יצא חיל האוויר הישראלי למבצע סדר חדש, שהיה חלק ממבצע רחב יותר – מבצע חיצי הצפון, שבו תקף ב-83 פצצות של טונה כל אחת את המפקדה המרכזית של חזבאללה בביירות. בתקיפה נהרגו מזכ"ל הארגון חסן נסראללה, כרכי, וכ-20 מחבלי חזבאללה נוספים, חלקם בכירים.

## ראו גם
* סיכולים ממוקדים במלחמת חרבות ברזל

## הערות שוליים

קטגוריה:ביירות: אישים
קטגוריה:פעילי חזבאללה
קטגוריה:טרוריסטים לבנונים
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:מבצע חיצי הצפון
קטגוריה:מחבלים עולמיים שהוכרזו באופן מיוחד
קטגוריה:אישים שנהרגו בתקיפות אוויריות ישראליות
קטגוריה:לבנונים שנולדו ב-1962
קטגוריה:לבנונים שנפטרו ב-2024
אמצעי הלחימה של חזבאללה

[ממוזער|איש חזבאללה מחזיק [נ"מ|נשק נגד כלי טיס בתצוגה צבאית החוגגת 23 שנים לנסיגה הישראלית מלבנון, באראמתה, ג'זין, לבנון. 21 במאי 2023]]
**חִזְבְּאַללַּה** (בערבית: **حزب الله**) היא מיליציית גרילה וטרור ומפלגת ימין אסלאמיסטית-שיעית בלבנון. המפלגה הפרלמנטרית שהוקמה על ידי חזבאללה היא הנציגה הבולטת של בני העדה השיעית בלבנון, יחד עם מפלגת "אמל".

חזבאללה הוקם כמיליציה ב־1982 (באופן רשמי ב־1984). קיימות עדויות רבות לכך שאיראן בנתה, מימנה וציידה את חזבאללה, ולכך שפעולות הטרור של הארגון נעשות בשיתוף פעולה מלא עם המשטר האיראני ובהוראתו. ההערכות הן כי החזבאללה מחזיק בין 40,000 ל-120,000 רקטות וטילים, יותר מרוב מדינות העולם. הערכות ישראליות משערות כי מספר הרקטות והטילים שבהן מחזיק חזבאללה, הוא מעל ל-150,000.

זוהי רשימה של חלק מהציוד הצבאי המשמש את הזרוע הצבאית של חזבאללה.

## אמצעי לחימה נגד טנקים

אמצעי לחימה נגד טנקים (בר"ת נ"ט) הם אמצעי לחימה שמטרתם לנטרל טנקים וכלי רכב משוריינים אחרים של האויב. ב־2016 הוערך שלארגון אלפי טילים נגד טנקים.

## כלי טיס בלתי מאוישים

[ממוזער|חלקי מל"ט של חזבאללה (ככל הנראה [אבאביל (כטב"ם)|אבאביל) שהופל על ידי חיל האוויר הישראלי במלחמת לבנון השנייה, 2006]]

כלי טיס בלתי מאויש (כטב"ם) או כלי טיס מאויש מרחוק (כטמ"ם) הוא כלי טיס, בדרך כלל מטוס או רחפן רב-להב אשר אינו מאויש ומוטס מרחוק.

חזבאללה מפעיל כטב"מים מסוגים רבים, רובם כטב"מים מתאבדים שמטרתם להתרסק על המטרה עם חומר נפץ ובכך לפגוע בה.

לפי השערות של מרכז מחקר וחינוך עלמה (Alma Research and Education Center) משנת 2022, החזבאללה מחזיק במעל ל-2,000 כלי טיס בלתי מאוישים.

במהלך הלחימה בחזית הצפונית במלחמת חרבות ברזל, שיגר חזבאללה למעלה מ-2,000 כטב"מים מדגמים שונים שגרמו להרוגים ולנזק. צה"ל הצליח ליירט כ-80% מהכטב"מים ששיגר חזבאללה.

## כלי רכב
[ממוזער|רכב עם רקטות שנתפס על ידי צה"ל ב[מלחמת לבנון השנייה]]
כלי רכב כוללים: טנקים, נושאי גייסות משוריינים (נגמ"ש), תותח מתנייע (תומ"ת), רכבי שטח, רכב טקטי לא סטנדרטי וכלי רכב רגילים.

## נשקים נגד כלי טיס

נשקים נגד כלי טיס לעיתים נקראים גם נ"מ (נגד מטוסים). הם מציינים את אמצעי הלחימה שמטרתם היא הגנה אווירית ("מטרייה אווירית") ויירוט כלי טיס של האויב.

### טילי קרקע-אוויר

טיל קרקע־אוויר (טק"א) הוא שם כולל למערכות הגנה מפני כלי טיס, באמצעות שיגור טילים לעברם על ידי כוחות קרקעיים.

## טילים נגד ספינות

טיל נגד ספינות הוא טיל שתוכנן להשגת פגיעה אפקטיבית בכלי שיט על-מימיים. חזבאללה מחזיק במספר מוגבל של טילים נגד ספינות.

## נשקים קלים
[ממוזער|[מקלע DShK שנמצא במוזיאון של החזבאללה, "ציון דרך תיירותי של ההתנגדות" (معلم مليتا للسياحة الجهادية)]]
נשק קל (נק"ל) הוא שם כולל לכלי ירייה קלים לשימוש והחזקה, היורים תחמושת קליעית ומיועדים בדרך כלל לפגיעה ישירה ביצורים חיים. מקובל להגדיר את הנשקים הקלים כאמצעי לחימה שחייל מסוגל לסחוב ולתפעל באופן אישי.

## רקטות
ממוזער|מכונית עם רקטות סאגר שנתפסה על ידי כוחות צה"ל במלחמת לבנון השנייה, 8 באוגוסט 2006

רקטה היא עצם גלילי שנע באמצעות מנוע רקטי ובניגוד לטיל מונחה אין לו מערכת ניווט והנחיה. הרקטות משוגרות ממשגרי רקטות.

## אמצעי לחימה שהחזקתם שנויה במחלוקת
להלן אמצעי לחימה שהחזקתם בידי חזבאללה שנויה במחלוקת בשל אי-תיעוד מספק, הכחשה או סיבות אחרות.

## קישורים חיצוניים
* טילים מדויקים, כטב"מים ועשרות אלפי לוחמים: סדר הכוחות של חזבאללה, באתר המכון למחקרי ביטחון לאומי
* 
* Hezbollah: What weapons does it have? A visual guide, באתר CNN
* 

## הערות שוליים

*
קטגוריה:רשימות
נט פטון

**נט פטון** (באנגלית: **Nat Patton**; 26 בפברואר 1881 – 27 ביולי 1957), הידוע גם בשם "דודן נט", היה עורך דין ופוליטיקאי אמריקאי שכיהן חמש קדנציות כחבר דמוקרטי בבית הנבחרים של ארצות הברית מהמחוז ה-7 של טקסס בשנים 1935–1945.

## ביוגרפיה
### ראשית חייו
פטון נולד ב-26 בפברואר 1881 בחווה ליד תדמור הזעירה במחוז יוסטון ליד קרוקט במזרח טקסס. הוא למד בבתי ספר כפריים ובבית הספר הרגיל של סם יוסטון בהאנטסוויל. הוא לימד בבתי הספר הכפריים והתיכוניים בשנים 1899–1918.

### קריירה פוליטית מוקדמת
הוא נבחר לבית הנבחרים של טקסס ב-1912, למד בבית ספר למשפטים באוניברסיטת טקסס באוסטין, התקבל ללשכת עורכי הדין ב-1918, והחל את עריכת הדין שלו בקרוקט. במהלך מלחמת העולם הראשונה, פטון התגייס לצבא ארצות הברית אך מעולם לא הושבע בשל סים המלחמה.

פטון נבחר בשנת 1918 כשופט המחוזי של מחוז יוסטון וכיהן עד 1922. הוא כיהן בסנאט של מדינת טקסס בשנים 1929–1934. הוא גם היה ציר לוועידות המדינות הדמוקרטיות בטקסס בשנים 1924 ו-1935.

### כהונה בקונגרס
בשנת 1934 נבחר פטון לקונגרס ה-74 ולאחר מכן לארבעת הקונגרסים הבאים, וכיהן מ-3 בינואר 1935 עד 3 בינואר 1945. פטון הובס ב-1944 על ידי טום פיקט.

### אחרית חייו ומותו
הוא חידש את העיסוק בעריכת דין בקרוקט עד מותו ב-27 ביולי 1957; הוא קבור שם בפארק הזיכרון של אוורגרין.

## קישורים חיצוניים
* 
* 

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1881
קטגוריה:אמריקאים שנפטרו ב-1957
דכווה

**דַּ֫כְּוֶוה** (בערבית: **دكوة**, בתעתיק מדויק: **דכוה**; לעיתים מקדימים לשם הכפר את אל הידיעה: **الدكوة** – **א-דכווה**) הוא כפר בלבנון ששייך לנפת זחלה במחוז אל-בקאע. האוכלוסייה המקורית הייתה נוצרית. כיום הכפר מעורב.

## מיקום וגאוגרפיה
הכפר ממוקם בגובה 700 מטרים מעל פני הים, כ-1.5 קילומטרים ממערב ל (בקו אווירי), וכ-3 קילומטרים מדרום-מערב למג'דל ענג'ר (בקו אווירי; בנסיעה בכביש המרחק הוא כ-7 קילומטרים).

הכפר צופה על עמק הבקאע, מג'וב ג'נין בדרום ועד ל בצפון.

דכווה הוא כפר קטן ששטחו כ-800 דונם, המיושב בעיקר על ידי רועי צאן וחקלאים.

## אטימולוגיה
סביר להניח שמקור השם דכווה הוא DUOKIE, שהוא ריבוי של המילה הסורית DUOKA, שפירושה "מקום, מיקום, מעמד". אניס פריחה הציע שמקור השם הוא DUOKK YA, שפירושו "טיהור, קידוש ורחצה דתית".

## התקופה הנאוליתית
בסמוך לכפר ישנו אתר ארכאולוגי מהתקופה הנאוליתית של , שבו נמצאו שפע של אבני צור, גרזינים, וחומרי פסולת יחד עם כמויות גדולות של חומרים פלאוליתיים.

## מקדש רומי
בסמוך לכפר יש חורבות של מקדש רומי, שממנו נשמרה חצר מרכזית עם שלושה עמודים (מתוך ארבעה שהיו), עם אבני כותרת מגולפות באכסדרה קדמית. בתקופה מאוחרת יותר המקדש הוסב לכנסייה, וניתן לגשת לקפלה דרך פתח בקיר המערבי. מהכנסייה יש שביל המוביל לבית קברות עתיק עם שרידי קברים וסרקופגים. הארכאולוג הבריטי ג'והן ג'ורג' טיילור ציין שהמקדש היה מכוון לדרום מערב ואפיין אותו כמקדש מדגם , דהיינו: מקדש הכולל שורה של עמודים בחזית. הוא ציין כי עיטורי החלון, הכרכוב והכותרות הם בעלי עיצוב ייחודי בלבנון.

## דמוגרפיה
בשנת 2014 היו רשומים בכפר 647 בוגרים בעלי זכות בחירה לפרלמנט הלבנוני. 70% מהמשפחות הן נוצריות מעדות שונות: ארמנית, יוונית-אורתודוקסית, קתולית ומרונית, ויתר ה-30% הם מוסלמים: שיעים וסונים.

## הערות שוליים

קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:מקדשים ברומא העתיקה
נוהו טולו

**נוהו טולו** (בצרפתית: **Nouhou Tolo**; נולד ב-23 ביוני 1997) הוא כדורגלן קמרוני המשחק בעמדת המגן השמאלי בסיאטל סאונדרס.

## קריירת מועדונים
טולו התחיל את הקריירה שלו בקבוצת הכדורגל ריינבוו באמנדה המקומית. באפריל  הצטרף לסיאטל סאונדרס 2. ב-26 בינואר 2017 הצטרף לסיאטל סאונדרס וכעבור זמן קצר הושאל לטקומה דפיינסה.

ב-31 במאי 2017 ערך את הופעת הבכורה שלו בסיאטל סאונדרס בהפסד 3-0 לקולומבוס קרו. עד מהרה טולו מצא את מקומו בקבוצה והפך ליקיר האוהדים ובשנת  נכלל בנבחרת האולסטאר של ה-MLS. ב-4 בספטמבר 2022 הבקיע את שער הבכורה שלו בקבוצה במשחק הליגה נגד יוסטון דינמו.

## קריירה בינלאומית
בצעירותו, טולו שיחק בנבחרת הנוער והנבחרת הצעירה של קמרון.

ב-11 בנובמבר 2017 ערך את הופעת הבכורה שלו בנבחרת הבוגרת בתיקו 2-2 נגד .

טולו השתתף עם הנבחרת פעמיים בגביע אפריקה לאומות ובמונדיאל 2022.

## תארים
; סיאטל סאונדרס
*גביע ה-MLS: 
*ליגת האלופות של אמריקה הצפונית: 

; אישיים
*האולסטאר של ה-MLS: 

## קישורים חיצוניים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:מוסלמים.
קטגוריה:דואלה: כדורגלנים
קטגוריה:כדורגלני סיאטל סאונדרס
קטגוריה:כדורגלני נבחרת קמרון
קטגוריה:ספורטאים זרים בארצות הברית
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-1997
אש ויליאמס

**אשלי ג'ואנה** "אש" **ויליאמס** היא הפרוטגוניסט הבדיוני בזיכיון מוות אכזרי (Evil Dead) אשר נוצר על ידי הקולנוען סם ריימי. את הדמות גילם לאורך כל השנים השחקן ברוס קמפבל. הדמות הופיעה לראשונה בסרט "מוות אכזרי" משנת 1981, ומאז הופיע בתפקיד הראשי בסרטי המשך, בסדרת טלוויזיה, במשחקי וידאו ובחוברות קומיקס. במדיות השונות בזיכיון אש נלחם ביצורים דמוניים על טבעיים כאשר הוא הופך לגיבור בעל כורחו.

בשנת 2008 דמותו של אש ויליאמס נבחרה על ידי מגזין אמפייר במיקום ה-24 ברשימת הדמויות הקולנועיות הטובות ביותר בכל הזמנים. בשנת 2013 נבחרה הדמות על ידי מגזין אמפייר במיקום הראשון ברשימת הדמויות הקולנועיות הטובות בכל הזמנים ביותר בסרטי אימה.

## ביוגרפיה בדיונית
בסרט המקורי בסדרת הסרטים משנת 1981 אש הוא סטודנט בקולג' אשר מבקר יחד עם חבריו בבקתה נידחת בלב יער במהלך סוף שבוע. במהלך הביקור הקבוצה משחררת בטעות שדים דמוניים עתיקים לאחר שהם קוראים בשוגג טקסט מתוך "ספר המתים", ובעקבות כך חבריו הופכים אחוזי דיבוק והוא נאלץ להילחם בהם על מנת לשרוד. בסרט השני בסדרה אש חוזר לאותה הבקתה ונאלץ להילחם שוב בשדים הדמוניים. במהלך הסרט ידו של אש נקטעת.

נקודת מפנה גדולה עבור אש מגיעה בסרט השלישי בסדרה בו הוא מחליף את ידו הכרותה במסור חשמלי, ומשתמש בו כנשק נגד צבא החיים-מתים, ובאופן זה הופך מקורבן לקוטל שדים בעל תושייה וחסר פחד. בסרט השלישי בסדרת הסרטים אש חוזר בזמן לאנגליה של ימי הביניים, ושם המקומיים סבורים שהוא הגיע מהשמיים לפי נבואה וכי הוא אמור להיות זה שיביס את צבא החיים-מתים. באמצעות המסור החשמלי שלו ורובה הציד שלו אש מוביל את הקרב נגד כוחות האופל.

בסדרת הטלוויזיה אש נגד כוחות הרשע אשר עלילתה מתרחשת 30 שנה מאוחר יותר השדים הדמוניים חוזרים לאחר שהוא קרא בטעות טקסט מתוך "ספר המתים". בעקבות כך אשר נאלץ להילחם בהם שוב, הפעם יחד עם חבריו החדשים פבלו וקלי.

## אישיות
אש נודע בשנינותו ובחוש ההומור הסרקסטי שלו אותם הוא מפגין בעת שהוא נלחם בשלל אויבים על טבעיים מפחידים. לאורך הסרטים השונים בסדרה אש מפגין תושייה וכישורי לחימה יוצאים מהכלל.

## קישורים חיצוניים
* האתר הרשמי של ברוס קמפבל

## הערות שוליים

קטגוריה:דמויות קולנועיות
בוורלי רנדולף

**בוורלי רנדולף** (באנגלית: **Beverley Randolph**; ) היה פוליטיקאי אמריקאי מווירג'יניה שכיהן כמושל וירג'יניה השמיני בשנים 1788–1791.

## ביוגרפיה
בוורלי רנדולף נולד בטרקי איילנד, אחוזת מטעים במחוז הנריקו שבמושבת וירג'יניה כאחד מארבעת ילדיהם של פיטר רנדולף, בנו של ויליאם רנדולף השני שהיה גזבר המושבה, ושל לוסיל (לבית בולינג) רנדולף.

רנדולף התחנך בקולג' ויליאם ומרי, וב-1775 נשא לאישה את מרתה קוק. במהלך מלחמת העצמאות של ארצות הברית הוא שירת במיליציה, היה חבר האספה של וירג'יניה, וחבר בית הנבחרים של וירג'יניה בשנים 1777–1780. כאשר פרש ג'ורג' וייט מוועידת החוקה ב-1787, הציע ג'ורג' מייסון שרנדולף שבמקרה שהה אז בפילדלפיה, ימונה במקומו. המועצה והמושל החליטו שלאור יכולותיהם של נציגי וירג'יניה הנותרים, אין צורך במחליף לוייט. ב-1788 נבחר רנדולף כמושל וירג'יניה, הראשון שנבחר לתפקיד לאחר שווירג'יניה אשררה את חוקת ארצות הברית.

ברוורלי רנדולף נפטר בחוותו שליד גרין קריק שבמחוז קמברלנד, וירג'יניה, ב-7 בפברואר 1797. הוא נטמן בבית הקברות וסטוויו שבפארמוויל, מחוז הנסיך אדוארד, וירג'יניה.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1623


## קישורים חיצוניים

* בוורלי רנדולף, באתר אגודת המושלים הלאומית 
* בוורלי רנדולף, באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:מושלי וירג'יניה
קטגוריה:חברי האספה הכללית של וירג'יניה
קטגוריה:אמריקאים שנולדו ב-1754
קטגוריה:אמריקאים שנפטרו ב-1797